CELEX: 32018R0521
Language: mt
Date: 2018-03-28 00:00:00
Title: Regolament ta' Implimentazzjoni tal-Kummissjoni (UE) 2018/521 tat-28 ta' Marzu 2018 li jemenda r-Regolament (KE) Nru 1296/2008 dwar regoli dettaljati għall-applikazzjoni ta' kwoti ta' tariffi għall-importazzjoni ta' qamħirrum u sorgu fi Spanja u importazzjoni ta' qamħirrum fil-Portugall

3.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 87/12
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/521
   tat-28 ta' Marzu 2018
   li jemenda r-Regolament (KE) Nru 1296/2008 dwar regoli dettaljati għall-applikazzjoni ta' kwoti ta' tariffi għall-importazzjoni ta' qamħirrum u sorgu fi Spanja u importazzjoni ta' qamħirrum fil-Portugall
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-punt (c) tal-Artikolu 187 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1296/2008 (2) jistabbilixxi r-regoli għall-applikazzjoni ta' kwoti tariffarji għall-importazzjoni tal-qamħirrum u tas-sorgu fi Spanja u għall-importazzjoni tal-qamħirrum fil-Portugall.
            
         
               (2)
            
            
               Skont l-Artikolu 6 tar-Regolament (KE) Nru 1296/2008, tnaqqis (riduzzjoni) b'rata fissa jista' jiġi applikat għad-dazju tal-importazzjoni ffissat skont ir-Regolament tal-Kummissjoni (UE) Nru 642/2010 (3). Tali tnaqqis ġie ffissat bir-Regolament Delegat tal-Kummissjoni (UE) 2018/94 (4) għad-dazju tal-importazzjoni għas-sorgu importat fi Spanja minn pajjiżi terzi. Dak it-tnaqqis japplika għall-bilanċ disponibbli tal-kwantitajiet tas-sorgu li jridu jiġu importati fi Spanja skont il-kwota tariffarja miftuħa fl-1 ta' Jannar 2017.
            
         
               (3)
            
            
               Biex jibbenefikaw minn dak it-tnaqqis b'rata fissa, dawk il-kwantitajiet huma soġġetti għal regoli speċifiċi. B'mod partikulari, il-punt (a) tal-Artikolu 12(1) tar-Regolament (KE) Nru 1296/2008 jipprevedi li fejn il-Kummissjoni tkun adottat tnaqqis b'rata fissa, il-perjodu ta' validità tal-liċenzji jrid jaqbel mal-perjodu kif speċifikat fl-Artikolu 6 tar-Regolament tal-Kummissjoni (KE) Nru 1342/2003 (5). Madankollu, il-punt rilevanti ta' din l-aħħar dispożizzjoni tħassar bir-Regolament Delegat tal-Kummissjoni (UE) 2016/1237 (6), li flimkien mar-Regolament ta' Implimentazzjoni tal-Kummissjoni (UE) 2016/1239 (7), jistipula regoli għall-applikazzjoni tas-sistema tal-liċenzji tal-importazzjoni u tal-esportazzjoni għall-prodotti agrikoli kif previst fir-Regolament (UE) Nru 1308/2013. Għaldaqstant, jixraq li terġa' tiddaħħal regola dwar il-perjodu ta' validità tal-liċenzji għall-finijiet tar-Regolament (KE) Nru 1296/2008. Għal raġunijiet ta' ċarezza, jenħtieġ li dik ir-regola tiġi inkorporata direttament fir-Regolament (KE) Nru 1296/2008.
            
         
               (4)
            
            
               Għaldaqstant, ir-Regolament (KE) Nru 1296/2008 jenħtieġ li jiġi emendat skont dan.
            
         
               (5)
            
            
               Fl-interess taċ-ċertezza legali, jenħtieġ li jkun ċar li r-regola dwar il-perjodu ta' validità tapplika għal-liċenzji kollha maħruġin skont ir-Regolament Delegat (UE) 2018/94. Għaldaqstant, dan ir-Regolament għandu japplika retroattivament mid-data tad-dħul fis-seħħ tar-Regolament Delegat (UE) 2018/94.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Fl-Artikolu 12 tar-Regolament (KE) Nru 1296/2008, il-paragrafu 1 jinbidel b'li ġej:
   
      “1.   Il-perjodu ta' validità tal-liċenzji għandu jkun:
      
                  (a)
               
               
                  il-perjodu mill-jum tal-ħruġ sa tmiem it-tieni xahar wara x-xahar tal-jum tal-ħruġ, f'każijiet fejn il-Kummissjoni tkun adottat riduzzjoni b'rata fissa;
               
            
                  (b)
               
               
                  il-perjodu speċifikat fir-Regolament li jiftaħ is-sejħa għall-offerti, fil-każ ta' liċenzji maħruġin fil-qafas ta' proċedura tal-offerti għar-riduzzjoni tad-dazju.”
               
            
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mis-26 ta' Jannar 2018.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Marzu 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 1296/2008 tat-18 ta' Diċembru 2008 dwar regoli dettaljati għall-applikazzjoni ta' kwoti ta' tariffi għall-importazzjoni ta' qamħirrum u sorgu fi Spanja u importazzjoni ta' qamħirrum fil-Portugall (ĠU L 340, 19.12.2008, p. 57).
   
      (3)  Ir-Regolament tal-Kummissjoni (UE) Nru 642/2010 tal-20 ta' Lulju 2010 dwar regoli ta' applikazzjoni għar-Regolament tal-Kunsill (KE) Nru 1234/2007 dwar id-dazju ta' importazzjoni fis-settur taċ-ċereali (ĠU L 187, 21.7.2010, p. 5).
   
      (4)  Ir-Regolament Delegat tal-Kummissjoni (UE) 2018/94 tas-16 ta' Novembru 2017 li jiffissa tnaqqis b'rata fissa għad-dazju tal-importazzjoni għas-sorgu fi Spanja importat minn pajjiżi terzi (ĠU L 17, 23.1.2018, p. 7).
   
      (5)  Ir-Regolament tal-Kummissjoni (KE) Nru 1342/2003 tat-28 ta' Lulju 2003 li jistabbilixxi regoli speċjali u dettaljati għall-applikazzjoni tas-sistema ta' liċenzji tal-importazzjoni u l-esportazzjoni ta' ċereali u ross (ĠU L 189, 29.7.2003, p. 12).
   
      (6)  Ir-Regolament Delegat tal-Kummissjoni (UE) 2016/1237 tat-18 ta' Mejju 2016 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill dwar ir-regoli għall-applikazzjoni tas-sistema ta' liċenzji tal-importazzjoni u tal-esportazzjoni u li jissupplimenta r-Regolament (UE) Nru 1306/2013 tal-Parlament Ewropew u tal-Kunsill fir-rigward tar-regoli dwar ir-rilaxx u t-telf ta' garanziji ppreżentati għal tali liċenzji, li jemenda r-Regolamenti tal-Kummissjoni (KE) Nru 2535/2001, (KE) Nru 1342/2003, (KE) Nru 2336/2003, (KE) Nru 951/2006, (KE) Nru 341/2007 u (KE) Nru 382/2008 u li jħassar ir-Regolamenti tal-Kummissjoni (KE) Nru 2390/98, (KE) Nru 1345/2005, (KE) Nru 376/2008 u (KE) Nru 507/2008 (ĠU L 206, 30.7.2016, p. 1).
   
      (7)  Ir-Regolament ta' Implimentazzjoni tal-Kummissjoni (UE) 2016/1239 tat-18 ta' Mejju 2016 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward tas-sistema ta' liċenzji ta' importazzjoni u ta' esportazzjoni (ĠU L 206, 30.7.2016, p. 44).